Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: foglalt, az Alkotmánybíróság 37/1996. (IX. 4.) AB határozatával előírt jogalkotói feladatát nem teljesítette, illetve sok
Paragraph Index: 61

foglalt, az Alkotmánybíróság 37/1996. (IX. 4.) AB határozatával előírt jogalkotói feladatát nem teljesítette, illetve sok jogosult nem juthat hozzá az őt megillető kárpótláshoz (OBH 4381/1996). Ezzel ugyanis sérül a tulajdonhoz való jog, továbbá fennáll a diszkrimináció lehetősége. A kormányt a környezet hatékony védelmével összefüggésben okozott alkotmányos visszásságot akkor, amikor elmulasztotta a polgármesterek és önkormányzatok feladat- és hatáskörét, valamint eljárását szabályozó végrehajtási rendelet kiadását. E rendelet hiányában veszélybe kerülhet a polgárok egészséges környezethez való joga (OBH 2250/1996). A lakosság széles rétegeit képviselték azok a panaszosok, akik a távközlésben hiányolták a hatékony fogyasztóvédelmet. Az országgyűlési biztos általános helyettese megállapította, alkotmányos visszásságot okoz a távközlési szolgáltatások egységes fogyasztóvédelmi szervének és az egyes eljárási szabályok hiánya. Az üggyel összefüggésben további alkotmányos visszásságot eredményezett, hogy a KHVM törvénybe előírt feladatát elmulasztva nem szabályozta a szolgáltatások egyes minőségi feltételeit. Ezért az érintett állampolgárok nem tudnak megfelelően fellépni, ha a szolgáltatás színvonala kifogásolható (OBH 3568/1996). A jogbiztonság sérelmét jelenti, ha egy új jogszabály eltérő

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes